इंग्ल्यान्डलाई झिनो अग्रता
इंग्ल्यान्डले भारतविरुद्धको दोस्रो टेस्टको तेस्रो दिन शनिबार झिनो अग्रता प्राप्त गरेको छ । त्यसमा कप्तान जोए रुटले १ सय ८० रनको नटआउट  प्रदर्शन गरे ।
लन्डन — इंग्ल्यान्डले भारतविरुद्धको दोस्रो टेस्टको तेस्रो दिन शनिबार झिनो अग्रता प्राप्त गरेको छ । त्यसमा कप्तान जोए रुटले १ सय ८० रनको नटआउट  प्रदर्शन गरे ।उनले दोहोरो शतक पूरा गर्न भने सकेनन् । पूरा टिम ३ सय ९१ रन बनाएर अलआउट भयो । भारतमाथि इंग्ल्यान्डलाई २७ रनको अग्रता प्राप्त भएको छ । यसअघि भारतले आफ्नो पहिलो इनिङ्समा ३ सय ६४ रन बनाएको थियो ।लर्ड्समा रुटले भारतविरुद्ध लगातार दोस्रो टेस्टमा शतक बनाए । उनको यो वर्षको पाँचौं शतक पनि हो । उनले नौ घण्टा क्रिजमा बिताउने क्रममा ३ सय २१ बलको सामना गरे ।